Source: http://politeia.org.ro/stiri-revista-presei/revista-presei-27-ianuarie-dragnea-sinucigas-colectiv/51830/
Timestamp: 2018-11-15 23:42:39+00:00

Document:
Revista Presei – 27 ianuarie. Dragnea, “sinucigaș colectiv” | PoliteiaWorld
Home » Stiri / Revista Presei	» Revista Presei – 27 ianuarie. Dragnea, “sinucigaș colectiv”
Revista Presei – 27 ianuarie. Dragnea, “sinucigaș colectiv”
27/01/2017 Autor Cetatean Categorii: Stiri / Revista Presei
Buna dimineata intr-o zi de vineri, 27 ianuarie. Vremea va fi mai rece decât în mod obişnuit la această dată, geroasă dimineaţa în cea mai mare parte a ţării, iar noaptea în nord-vest, centru şi local în sud şi în vest, informează ANM. Temperaturile maxime se vor încadra, în general între -8 şi 2 grade, iar cele minime între -15 şi -4 grade. Cerul va fi variabil, cu înnorări, în general persistente, în regiunile estice, sud-estice şi parţial în cele sudice şi centrale. Trecător va ninge slab, local în Moldova şi izolat în Dobrogea şi Muntenia. Mai ales în primele ore ale intervalului va fi ceaţă asociată cu chiciură în sud, în centru şi pe arii restrânse în restul teritoriului. Vântul va sufla slab şi moderat, cu unele intensificări la munte, în special la altitudini mari şi pe arii restrânse şi în partea de răsărit. Bucuresti: Vremea va fi mai rece decât în mod obişnuit la această dată, geroasă dimineaţa. Temperatura maximă se va situa în jurul valorii de -4 grade, iar cea minimă va fi de -8…-6 grade. Cerul va avea înnorări, iar în primele ore ale intervalului se vor menţine condiţiile de ceaţă asociată cu chiciură. Vântul va sufla slab până la moderat.
Alina Bica, condamnata la 3 ani si 6 luni de inchisoare cu executare, Horia Simu – 4 ani, Serban Pop – 5 ani (prima instanta). Instanta suprema i-a condamant, joi, pe fosta sefa a DIICOT Alina Bica la trei ani si sase luni de inchisoare cu executare, pe omul de afaceri Horia Simu la patru ani si pe fostul sef al ANAF Serban Pop la cinci ani de inchisoare, in dosarul privind fapte de coruptie legate de solutionarea favorabila a unui dosar al lui Simu, anunta News.ro Decizia nu este definitiva si poate fi contestata la Completul de cinci judecatori al Inaltei Curti de Casatie si Justitie. Aceasta este a doua condamnare pe care o primeste Alina Bica. In noiembrie 2016, ea a fost condamnata la 4 ani de inchisoare cu executare tot pentru savarsirea infractiunii de favorizarea faptuitorului, intr-un dosar in care este implicat si fostul ministru Adriean Videanu, aminteste Agerpres. Nici in acest caz decizia nu este definitiva. Completul format din judecatoarele Leontina Serban, Geanina Cristina Arghir si Cristina Rotaru le-a schimbat celor trei inculpati incadrarile juridice si i-a condamnat pentru aceste fapte. Alina Bica a primit pedeapsa de trei ani si sase luni de inchisoare cu executare pentru favorizarea faptuitorului, nu pentru luare de mita, acuzatia care era in rechizitoriul procurorilor. Horia Simu a fost condamnat la patru ani de inchisoare cu executare pentru cumparare de influenta, nu pentru dare de mita, iar Serban Pop a primit pedeapsa de cinci ani de inchisoare pentru trafic de influenta, nu pentru complicitate la dare de mita, fapta pentru care fusese trimis in judecata de procurorii DNA. Instanta a mai dispus confiscarea de la Serban Pop a sumei de 150.000 de euro si a ridicat sechestrul de pe bunurile Alinei Bica. Integral pe Hotnews
Tenebroasele afaceri ale serviciilor secrete. Maior și familia, cu Ghiță și Coldea la Disneyland? George Maior a fost în vacanțe cu Sebastian Ghiță nu doar în Toscana, ci și la Paris și chiar în exoticele insule Seychelles. Sursele RL au infirmat, astfel, declarația șefului Comisiei de control al SRI, senatorul Adrian Țuțuianu. Acesta din urmă a admis doar concediul din Toscana, dar a negat că Maior ar fi fost în Seychelles. Sursele RL au arătat încă de acum peste două săptămâni că fostul șef al SRI, George Maior, a participat la mai toate concediile cuplului Sebastian Ghiță – Florian Coldea. Conform acestor surse, Maior nu a participat doar la concediile din Toscana și Seychelles, ci și la cel de la Disneyland Paris. Integral pe Romania Libera, dupa ora 10.
Preşedintele Comisiei de control a SRI: Coldea a prezentat copii ale unor documente identice cu cele făcute publice de Sebastian Ghiţă. Preşedintele Comisiei de control a SRI, Adrian Ţuţuianu, a declarat joi seara, la TVR 1, că familia Coldea a prezentat nişte „copii” ale unor documente care fac dovada că şi-au suportat cheltuielile în vacanţele pe care le-au petrecut alături de familia lui Sebastian Ghiţă, acestea cuprinzând aceleaşi date şi informaţii ca cele făcute publice de fostul deputat. Chestionat dacă există suspiciuni în privinţa documentelor prezentate de familia Coldea referitoare la excursiile pe care le-au făcut împreună cu familia lui Sebastin Ghiţă, Adrian Ţuţuianu a spus: „Sunt mai multe informaţii pe care, în general, le cunoaştem cu toţii. În primul rând avem afirmaţia domnului Ghiţă, cum că ar fi contrafăcut nişte documente pe care le-a spus la dispoziţie. În al doilea rând, am întrebat eu, în cadrul anchetei, dacă au putut fi prezentat documente originale, o factură, o chitanţă. Mi s-a spus că documentele prezentate cuprind aceleaşi date şi informaţii ca cele făcute publice de domnul Ghiţă şi că există copii ale acelor documente”. De asemenea, întrebat dacă familia Coldea a prezentat nişte copii ale documentelor, preşedintele Comisiei de control a SRI a răspuns afirmativ. „Cu nişte copii ale unor documente care fac dovada faptului că şi-au suportat cheltuielile legat de aceste excursii”, a subliniat social-democratul. În legătură cu veridicitatea acestor documente, Adrian Ţuţuianu a spus că „orice factură, chiar şi o copie, până la proba contrară beneficiază de prezumţia că ele sunt reale”. Integral pe Adevarul
SURSE: Gratierea, modificarile la Codul Penal si Legea raspunderii magistratilor, trecute prin angajarea raspunderii in parlament – posibila varianta/ Ce alte solutii se discuta la Guvern. Ministrul Justitiei Florin Iordache a declarat joi pentru Digi24 ca ia in calcul angajarea raspunderii pe gratierea si modificarea codurilor penale care fac obiectul ordonantelor de urgenta, aceasta fiind varianta pe care o prefera. Potrivit Digi24, Iordache va face anuntul in acest sens luni, la finalul consultarilor care au loc la ministerul Justitiei. Potrivit surselor HotNews.ro, in acest pachet mai larg pe care isi va angaja raspunderea Guvernul ar urma sa fie introdusa si controversata lege a raspunderii magistratilor. O lege a raspunderii magistratilor este respinsa de asociatiile de magistrati, care considera ca exista suficiente prevederi legale prin care judecatorii sau procurorii abuzivi pot fi trasi la raspundere. In opinia lor, o lege suplimentara nu ar face decat sa puna o presiune suplimentara pe magistrati, afectandu-le astfel independenta. O alta varianta luata in calcul la partid aflata de HotNews.ro este adoptarea ordonantelor in doua trepte, in prima faza urmand sa fie puse in acord cu deciziile curtii constitutionale si in fine, cea mai putin probabila dar care ramane pe masa, este adoptarea ordonantelor de urgenta cu mici modificari, la fel cum s-a incercat pana acum. Intrebat de Digi 24 daca in calcul angajarea raspunderii pe aceasta chestiune, Liviu Dragnea a raspuns: “Nu sunt la Guvern”. Procedura anagajarii raspunderii a unei legi sau a unui pachet de legi intr-un domeniu este procedura accelerata, fara ca acestea sa mai treaca prin traseul obisnuit pentru un proiect de lege. Un alt avantaj este ca nu se pot aduce modificari in parlament proiectelor de legi respective, singurul risc fiind ca, daca pica la vot, guvernul este automat demis. Daca nu este depusa o motiune de cenzura sau daca este depusa dar este respinsa, proiectul se considera adoptat. PNL a anuntat ca intentioneaza sa depuna motiune de cenzura daca guvernul adopta ordonantele, insa PSD si ALDE au majoritate in parlament. Integral pe Hotnews
GAZPROM a început forajul în vestul ţării. Firma NIS, subsidiara Gazprom, a început operaţiunile de foraj în perimetrele concesionate în vestul României! Lucrările de forare la prima sondă de explorare a ţiţeiului şi gazelor naturale în perimetrul EX-7 Periam din Bazinul Panonic, din vestul României, au început pe 21 ianuarie 2017. Sonda va fora la o adâncime de 2.500 de metri, iar lucrările de forare şi testare a sondei vor dura între 50 şi 60 de zile, în conformitate cu standardele ecologice, se arată în anunţul companiei, preluat de economica.net. Firma NIS, subsidiară a gigantului rusesc Gazprom, împreună cu firma canadiană East West Petroleum, are în concesiune patru perimetre petroliere în Bihor şi Timiş (EX-2 Tria, EX-3 Baile Felix, EX-7 Periam şi EX-8 Biled) cu o suprafaţă de peste 4.000 de km pătraţi în Bazinul Panonic. Arealul a fost anterior controlat de Petrom, dar nu a fost activ explorat în ultimii 20 de ani. Perimetrele sunt deţinute în proporţie de 85% de NIS şi 15% de compania canadiană.NIS va finanţa 100% din cheltuieli şi va duce East West prin fazele 1 şi 2 ale explorării, în schimbul a 85% din perimetru, spune East West Petroleum, companie listată pe Bursa de la Toronto. În octombrie 2011, East West Petroleum a intrat într-un acord cu Naftna Industrija Srbije (NIS), subsidiară a gigantului Gazprom, care va finanţa în totalitate costul primei faze a programului, estimat de canadieni la 60 de milioane de euro. Această primă fază include date seismice 3D şi forarea a 12 sonde, pe o perioadă de doi ani. Dacă partenerii extind lucrările la oricare dintre cele patru perimetre în cea de-a doua fază, NIS va continua să finanţeze costurile de explorare, estimate tot la 60 de milioane de euro. Integral pe EVZ
Merita Liviu Dragnea sinuciderea colectiva? Greu de imaginat o situatie mai complicata si mai periculoasa decat aceea in care a ajuns PSD prin asaltul asupra Justitiei, care era la un pas sa reuseasca. E deja, cred, clar pentru toata lumea ca scopul era intrarea imediata in vigoare a modificarilor legislative pentru ca ele sa devina lege penala mai favorabila imposibil de inlaturat indiferent de soartea ulterioara a celor doua OUG. Dar pentru ca, gratie interventiei presedintelui Iohannis, blitzkrieg-ul a esuat, intreaga manopera a explodat in fata PSD si a lui Liviu Dragnea, care, la nici o luna dupa preluarea efectiva a guvernarii, au izbutit sa inchege impotriva lor o reala coalitie interna si sa starneasca o severa reactie externa. Vedem o lista impresionanta a celor care au desfiintat cele doua ordonante cu dedicatie, incepand cu CSM, parchetele, ICCJ si continuand cu asociatiile de magistrati, aproape toate ONG-urile, presa fara patroni prin puscarii sau in pragul lor. Am auzit ca, vezi Doamne!, CSM ar fi avut obiectii numai in privinta urgentei. Nu. In orice sala de judecata prima evaluare se face pe procedura. Daca ea nu este indeplinita nici macar nu se mai trece la fond pana la remedierea problemelor de procedura. CSM nici macar nu a atins fondul proiectelor cat timp nu se justifica procedura aleasa pentru promovarea lor, adica OUG. Societatea e inflamata si deja se profileaza pentru duminica un nou protest de proportii. Si vedem ca pentru prima data se iese in strada fara emotii sufocante, sange si lacrimi, ci pe principii, in apararea statului de drept, un semn clar de maturitate. Iar societatea maturizata are si un lider reinventat, tot mai aprig, tot mai impresionant, in persoana lui Klaus Iohannis. Din corzile unde pareau sa-l fi impins alegerile, dl Iohannis e in ofensiva si certa crestere de forma si popularitate. Reactia externa este si ea ferma, avand ca varf de lance Ambasadele SUA, Germaniei si Canadei. Cei care se bucurau ca era Trump va insemna o scadere a standardelor in domeniu statului de drept ma tem ca vor ramane cu sampania in frapiere dupa declaratiile facute in Congresul american de viitorii secretari de stat si al apararii. Integral pe Ziare.com
Răzgândirile lui Tăriceanu. Cum a ajuns şeful Senatului de la susţinătorul referendumurilor la considerarea lor ca atitudini ale „regimurilor totalitare“. Preşedintele Senatului, Călin Popescu-Tăriceanu, susţine că practica referendumului ar fi o „caracteristică regimurilor totalitare“. Practic, liderul ALDE se contrazice în contextul în care în ultimii 10 ani a susţinut două încercări de demitere a preşedintelui Traian Băsescu , iar o dată chiar depus el o solicitare de suspendare a fostului şef de stat şi a cerut un vot popular de demitere. „Această idee pe care preşedintele a lansat-o de organizare a unui referendum se circumscrie unui alt tip de atitudine, caracteristică regimurilor totalitare, în care dictatorul discută direct cu poporul, peste capul instituţiilor democratice, peste capul Parlamentului, peste capul partidelor politice. Aceste consultări sunt de foarte multe ori extrem de riscante”, a fost declaraţia suprinzătoare a lui Călin Popescu Tăriceanu, un susţinător al iniţiativelor de tip referendum, mai ales când în joc era suspendarea lui Traian Băsescu, fostul preşedintele al României în perioada 2004-2014. Ultima încercare a lui Tăriceanu de a ajunge la referendum pentru demiterea lui Băsescu a avut loc la 8 septembrie 2014. Preşedintele Senatului anunţa atunci faptul că a elaborat solicitarea de suspendare a lui Băsescu, acuzat de nerespectarea Constituţiei şi puncta faptul că referendumul de demitere ar putea avea loc o dată cu primul tur al prezidenţialelor din 2014. Însă, acesta nu a avut sprijinul a unei treimi a deputaţilor şi senatorilor, aşa cum prevede Constituţia, pentru demararea procedurii. Integral pe Adevarul
Acoperit sau paravan! O sintagmă inventată: Ghiță a avut statut special și ne-legal în SRI. Președintele comisiei de control a SRI, deputatul PSD Adrian Țuțuianu, a anunțat că Sebastian Ghiță a fost o „persoană care avea informaţii de interes pentru securitatea naţională”. România Liberă încearcă să clarifice ce presupune acest statut, acordat lui Ghiță, și care este evocat pentru prima oară în spațiul public de către Țuțuianu. Întrebat ce căuta Ghiță la activitățile SRI înainte de a fi parlamentar PSD, Țuțuianu a răspuns: „A fost prezent în calitate de persoană care avea informaţii de interes pentru securitatea naţională”. El a refuzat să ofere alte explicații. Președintele comisiei SRI a explicat și de ce Sebastian Ghiță nu ar fi fost ofițer acoperit: „Un argument adus de comisia internă a SRI este legat şi de jurământul pe care l-a depus în 2012”. Un oficial din SRI a declarat pentru România Liberă că în lege nu există o astfel de sintagmă și a apreciat că acest președinte al comisiei de control a SRI, fiind recent numit în această poziție și fără experiență, nu și-a controlat limbajul. De altfel, și un fost ofițer de informații consultat de “România liberă” a atras atenția că sintagma „persoană care avea informații de interes pentru securitatea națională” nu există în nici o lege. „Asemenea informații poate avea și băiatul care ridică bariera”, a spus acesta. Integral pe Romania Libera
19 Raspunsuri la Revista Presei – 27 ianuarie. Dragnea, “sinucigaș colectiv”
zigzag27/01/2017 at 09:17
Firma NIS , patriotii si notaru’ – film SF :))
desy.demeter27/01/2017 at 09:20
Buna dimineata all, vazuti si nevazuti 🙂
Va anunt cu tristete ca trebuie sa platesc serverul pe care este Politeia – pe un an. Azi dimineata m-a anuntat administratorul . Avand in vedere si facturile pe timp de iarna la gaze, va rog o contributie, macar simbolica, la rubrica Donatii. Stiu ca e greu pentru toti, dar pic cu pic se aduna. Noi nu avem firme interpuse, ca altii, insa primim donatii cinstite.
Cu drag si multumiri pentru cei care se gandesc. 🙂
Andreea27/01/2017 at 14:45
Un cont de Paypal era bun 🙁
Nicalau27/01/2017 at 15:12
Desy cu PayPal simplificam la maximum procesul de donatie.Din putinul care-l am,o sa contribui si eu.
DanSuDanSu27/01/2017 at 09:22
Referitor la ordonantele de urgenta, intru iertarea pacatelor jefuitorilor….
Nu stiu daca o sa le adopte sau nu, dar inclin sa cred ca o sa o faca, dar…
Din cate stiu eu, daca o OUG este in final declarata neconstitutionala, situatia trebuie sa revina la starea anterioara ei. Am mai intrebat si eu pe ici pe colo, iar in opinia juristilor, o ordonanta neconstitutionala, nu poate fi invocata ca lege mai favorabila.
In plus, CCR-ul spune de altfel explicit intr-o motivare a unei hotarari (aia cu primarii migratori): ” Parlamentul, în baza art.115 alin.(8) și art.147 alin.(2) din Constituție, urmează să reglementeze, prin legea de respingere, măsurile necesare cu privire la efectele juridice produse pe perioada de aplicare a Ordonanței de urgență a Guvernului nr.55/2014 pentru a le pune de acord cu decizia Curții Constituționale”
https://www.ccr.ro/files/products/Decizie_761_20141.pdf
Nu cunosc ce jurist este Iordache asta, dar in general politicienii sunt mai cunoscuti pentru papagalul lor decat pentru profesionalism – indiferent de domeniu. (de fapt cunosc – dar ma fac ca nu cunosc – e un dezastru ca practicant).
Insa ar fi chiar amuzant sa vezi cat s-au straduit ei sa incalce toate legile si bunul simt, iar la primul proces in care avocatul ar cere constatarea ca faptele intra in gratiere/amnistie – procurorul de sedinta sa ceara verificarea constitutionalitatii legii de aprobare a OUG.
Bun recunosc ca in principiu ar fi haos in justitia din Romania, dar m-ar amuza sa pateasca baietii pocinogul asta.
DanSu27/01/2017 at 09:24
Nu’s de ce naiba a aparut de doua ori, in afara de faptul ca am fost eu neatent 👿
Cetatean27/01/2017 at 09:39
dane, salut! excelent ai pus poblema. substantial, nu procedual. eu luni am atacat procedura, iti dai seama ca exista argumente substantiale beton pe neconsitutionalitatea unui oug.
Cetatean27/01/2017 at 09:42
am cateva decizii beton ale CCR sub ochi 🙂
depemures27/01/2017 at 10:35
Ma tot gandesc la faptul ca gashca duisto mragnea ista ,nu este interesata de guvernare . Scopul ,singurul pentru care au mintit de au rupt pentru castigarea alegerilor,a fost si este ,salvarea liderului suprem si a celor asemenea lui . Nu-i intereseaza ce se va intampla DUPA . Chiar le-ar conveni sa predea tara cu bugetul facut ferferinta de ei.
mircea27/01/2017 at 10:35
neata buna all 🙂
salve Dan,foarte buna precizarea.
imi e in schimb neclar ce se intampla in perioada de timp din momentul adoptarii pana in momentul declararii/constatarii neconstitutionalitatii
mai mult,citind cateva explicatii din articolele lui l.avram,constatarea neconstitutionalitatii nu inseamna automat intoarcerea la situatia de dinaintea adoptarii oug ci dimpotriva,pana la adoptarea unui nou act normativ (obligatoriu-cam asa suna deciziile ccr) din momentul declararii neconstitutionalitatii pe speta,o lasa complet descoperita,inclusiv actul normativ pe care oug-ul il completeaza devine inoperant.
cred ca depinde mult de felul formularii deciziei de neconstitutionalitate
eu sunt complet in ceata.
mircea27/01/2017 at 11:13
comunicatul csm ,ca oug-urile sunt neconstitutionale,mi se pare curat conspirativ,csm-ul neintrand deloc pe fond(cum au iesit la diverse declaratii diversi altii-nu neaparat oficale,declaratii individuale in fata ziaristilor)
pare o usa deschisa o invitatie la o alta maniera de adoptare
si uite asa,subit,a aparut ideea asumarii-procedura e un pic mai lunga,poate fi atacata si e operanta doar dupa aceste filtre.
pare o impacare intre varza si capra(ghena si iordache),probabil cu aceleasi efecte negative daca finalmente se adopta.
depemures27/01/2017 at 11:46
@cetatean 🙂 , pot fi sanse de izbanda ?
http://www.comisarul.ro/articol/bomba!-surse-psd-s-a-deschis-dosar-penal-pentru-ab_868949.html
mircea27/01/2017 at 12:07
ce scrie comisarul poate fi o speculatie(n-ar fi prima data) plecand chiar de la ultima fraza unde spune ca dragnea nu mai recunoaste nimic( a fost vazut pe sticla ce mecla avea cand a facut declaratia asta,poate i-o fi soptit cineva ceva la urechiuse cu bazooka pe masa)
macar ca tentativa -daca eventual ar putea fi incadrat aici, si tentativa ar trebui pedepsita,habar n-am
depemures27/01/2017 at 13:49
tocmai de aceea am apelat la sprijin ….
depemures27/01/2017 at 14:09
nea Iordache…uite bre :
APADOR-CH: In Italia, dupa gratiere, a crescut de trei ori numarul infractiunilor. Recidiva a fost de 50%
Nicoleta Popescu, avocat APADOR-CH (Asociatia pentru Apararea Drepturilor Omului in Romania – Comitetul Helsinki) avertizeaza, intr-o emisiune realizata de Digi24, ca ordonta de urgenta privind gratierea, promovata de PSD, nu este benefica Romaniei, aratand ca in Italia, o masura similara a rezultat in triplarea numarului infractiunilor si o ratat de recidiva de 50%.
http://www.hotnews.ro/stiri-esential-21561263-apador-italia-dupa-gratiere-crescut-trei-ori-numarul-infractiunilor-recidiva-fost-50.htm
depemures27/01/2017 at 14:15
Pana si Becali pare mai integru decat cel din fruntea justitie i ( ma refer la Dragnea ,mno)
“M-am înscris şi eu acum la dezbatere, la Ministerul Justiţiei. Luni, mă duc şi eu la dezbatere pentru că sunt vicepreşedinte la o fundaţie de drepturile omului, ca fost membru în Comisia juridică a Parlamentului European şi ca membru în Comisia juridică a Parlamentului României”, a declarat Becali la Sport.ro. În opinia acestruia, ”sută la sută va fi dată legea graţierii”, dar nu se ştie în ce formulă. ”Nu conterază că iese lumea în stradă, că legea graţierii nu o dau zeci de oameni, o dă poporul român şi Parlamentul. Bine, au greşit, că nu trebuia să o dea Guvernul prin ordonanţă, trebuia să o dea Parlamentul, care este reprezentantul poporului”, a mai declarat Becali.
Citeste mai mult: adev.ro/okfrhk
cedric27/01/2017 at 14:10
ce e de facut cu “inocentul” Dragnea?
Daca grindeanu ar avea coloana vertebrala ar renunta la OUG uri. Dar de unde? Il are asociat in rele pe Iordache.
http://www.ziare.com/liviu-dragnea/psd/aberatia-zilei-surpriza-guvernului-pentru-dragnea-cel-mult-iubit-1451526
cedric27/01/2017 at 14:14
Asta-i buna! Diaconu a plecat dupa Ghita?
http://www.stiripesurse.ro/dupa-modelul-lui-sebastian-ghi-a-a-disparut-i-bogdan-diaconu_1176285.html
Cetatean27/01/2017 at 14:15
http://politeia.org.ro/editoriale/planul-b-al-psd-ului/51845/
« Planul B al PSD-ului
Georgică, ușă (acoperită) de biserică »

References: in fine
 ICCJ 
 CSM 
 CSM 
 CCR 
 csm